《白云亭》
宋代·释正韶

白云亭上白云闲，云满危栏雪满山。
雪似白云云似雪，不知何处是人间。

作者简介：释正韶（一二○二～一二六○），号雪屋，俗姓谢，鄱之干越（今江西馀干县附近）人。少从雄峰法慈祝发，游吴越，师事天童净禅师。出住天池，筑庵曰明月。理宗景定元年卒，年五十九。有《兔园集》，已佚。事见《柳塘外集》卷四《天池雪屋韶禅师塔铭》。